30/12/14
ร้านนี้อยู่ริมโขงครับ บรรยากาศดีมากๆ ถ้ามาจากหนองคายจะอยู่ระหว่างออกจากโพนสาไปท่าบ่อ

ลาบปลาคัง 120 บาท
เป็นลาบจานใหญ่มาก ใส่เนื้อปลาคังมาแบบเต็มเม็ดเต็มหน่วย หอมกลิ่นเครื่องลาบมากครับ

แกงอ่อมกบ 150 บาท
ผมเองก็ทานแกงอ่อมไม่ค่อยเป็นด้วย เลยไม่รู้จะวิจารณ์อย่างไร แต่เอาเป็นว่าแกงทำมารสชาติกลมกล่อมมากครับ หวานเป็นธรรมชาติ ได้รสชาติของน้ำจากผักทั้งหลายและใบแมงลัก ที่ละมุนละม่อมอย่างลงตัวกับปลาร้าและกะปิ

เมี่ยงปลาทอด 250
ปลานิลทอด ตัวใหญ่มากครับ เนื้ออ้วนๆ ถูกหั่นไว้เป็นลูกเต๋าให้แล้ว ทอดได้กรอบนอกฉ่ำใน ไม่มีความหืนของน้ำมันและไม่อมน้ำมันเลยครับ เสริฟพร้อมกับน้ำจิ้มรสหวานอ่อนๆ ละลายไปที่ปลายลิ้นเมื่อเคี้ยว ผักให้มาตระกร้าใหญ่มากครับ สด กรอบ หวาน ครับ

ข้าวผัดเวียตนาม ขนาดกลาง 80 บาท
ตัวชูโรงของอาหารมื้อนี้เลยครับ ข้าวผัดมาแบบกำลังร้อนๆ เมล็ดข้าวมีความเหนียวนุ่มและแห้งกำลังดี มีกลิ่นหอมเฉพาะ เป็นเมนูที่เป็นเอกลักษณ์ไม่เหมือนข้าวผัดที่อื่นแน่ครับ ใส่แหนม กับหมูยอ และกุนเชียง จานใหญ่มาก 80 บาทนี่ทานกันได้ 3-4 คนเลยครับ 

ตอนออกจากร้านมองเห็นเค้กไอศครีมมากกว่า 10 แบบ เสียดายครับไม่ได้ลอง ทางร้านทำเองครับ

ความคุ้มค่าต่อราคา 5/5 ถูกมากครับ
รสชาติ 5/5
ความสะอาด 5/5
บรรยากาศ 5/5
บริการ 5/5
